Diari Oficial de la Generalitat Valenciana


Sumari del DOGV 4642, del 02-12-2003 (2003/12433)

ORDE de 13 de novembre de 2003 de la Conselleria de Benestar Social, per la qual es convoquen els Premis per al Disseny de Cartells commemoratius de la celebració del 8 de Març, Dia de la Dona .
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12856


Data del document
:   13-11-2003

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * belles arts
    * publicitat
    * premi cultural
    * distinció honorífica

ORDE de 13 de novembre de 2003 de la Conselleria de Benestar Social, per la qual es convoquen els Premis per al Disseny de Cartells commemoratius de la celebració del 8 de Març, Dia de la Dona . [2003/X12768]
  
La promoció de la igualtat d'oportunitats entre hòmens i dones requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe sofrixen les dones i evitar tots aquells obstacles que impedixen aconseguir una participació equilibrada de les dones i els hòmens en l'àmbit públic i privat.
  
Per a desenrotllar estes accions el Govern de la Generalitat Valenciana, en la sessió de 10 de juliol de 2001, va aprovar el Pla d'Igualtat d'Oportunitats entre Hòmens i Dones (2001-2004).
  
Per a regular i fer efectiu el principi d'igualtat de dones i hòmens a la Comunitat Valenciana, el Govern Valencià va aprovar, la Llei 9/2003, de 2 d'abril, de la Generalitat Valenciana, per a la Igualtat entre Dones i Hòmens.
  
La Direcció General de la Dona és l'òrgan directiu de la Conselleria de Benestar Social, a qui escau, segons Decret 120/2003 d'11 de juliol del Consell de la Generalitat, entre altres funcions, les d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
El 8 de Març és símbol i referent de la lluita de les dones de tot el món per la real i efectiva igualtat de drets entre hòmens i dones.
  
La Direcció General de la Dona vol sumar-se a la celebració anual d'esta commemoració amb la promoció de diverses activitats, entre les quals es compta la convocatòria d'un concurs de disseny d'un cartell del Dia Internacional de la Dona.
  
En virtut de les facultats conferides pel Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, l'article 47-11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
És objecte de la present Orde la convocatòria dels Premis per al Disseny de Cartells commemoratius de la celebració del 8 de Març 2004 «Dia Internacional de la Dona?, i s'aproven les bases per què es regirà la convocatòria, que figuren com a annex I.
  
Article 2
  
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Generalitat Valenciana i finalitzarà a les 14.00 hores del dia 7 de gener de 2004.
  
Article 3
  
La convocatòria que regula la present Orde estarà condicionada a l'existència prèvia de crèdit adequat i suficient en el pressupost de la Generalitat Valenciana per a l'exercici econòmic de 2004, per al finançament de l'objecte de la present convocatòria i haurà de publicar-se en el Diari Oficial de la Generalitat Valenciana, a este efecte, la resolució de la Conselleria de Benestar Social, en què es determine l'aplicació pressupostària i la quantia global màxima que servisca de suport a esta.
  
Els crèdits que han de finançar la convocatòria d'esta orde s'inclouen en la línia de subvenció T5339, a càrrec de l'aplicació pressupostària 69.12.75.2793.665.72.0.
  
Els premis comptaran amb una dotació màxima de 5.400 euros d'acord amb la següent distribució: un primer premi de 3.000 euros i 2 accèssits de 1.200 euros cada un d'ells.
  
Es podran concedir mencions honorífiques, sense dotació econòmica, si la qualitat de les obres presentades i no premiades ho meresqueren, a juí o segons consideració del jurat.
  
El jurat podrà proposar que es deixe desert qualsevol dels premis.
  
DISPOSICIONS FINALS
  
Primera
  
S'autoritza la directora general de la Dona i a la subsecretària de la Conselleria de Benestar Social perquè, en l'àmbit de les seues competències, adopten les mesures necessàries per al desenrotllament i l'aplicació d'esta orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Segons establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde que esgota la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant la consellera de Benestar Social en el termini d'un mes comptador des de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 13 de novembre de 2003
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases
  
Primera. Objecte
  
Constituïx l'objecte la convocatòria de Premis per al Disseny de Cartells commemoratius de la celebració del Dia Internacional de la Dona, corresponent al 8 de març de 2004.
  
Segona. Participants
  
Podran participar totes les persones físiques residents en la Comunitat Valenciana que ho desitgen, de forma individual o formant equip, amb un màxim de fins a tres dissenys. A fi de portar a terme la promoció de nous artistes s'exclouen els guanyadors del primer premi d'edicions anteriors.
  
Tercera. Condicions tècniques de l'obra
  
3.1. Els cartells hauran de ser originals i inèdits.
  
3.2. Els cartells podran ser executats per mitjà de qualsevol tècnica o procediment, sempre que siga susceptible la seua reproducció per mitjans tècnics normals.
  
3.3. Les dimensions no podran superar els 50x70 cm, en qualsevol disposició.
  
3.4. Els treballs hauran de ser presentats sobre un suport rígid que en faça factible l'exposició
  
3.5. En els cartells i de forma ben visible haurà de figurar la llegenda «8 de Març Dia Internacional de la Dona «, així com l'espai lliure suficient per a inserir-hi els logotips oficials.
  
3.6. El jurat podrà proposar l'exclusió d'aquells treballs l'autor dels quals, contingut o presentació no s'ajusten als anteriors requisits.
  
Quarta. Presentació d'originals
  
Els originals es presentaran en qualsevol de les seus de la Direcció General de la Dona, d'Alacant, C/ García Andreu núm. 12, 03519; Castelló de la Plana, C/ Ensenyament núm. 10, 12379; i València C/ Náquera núm. 9, 46463; i, en qualsevol dels llocs que amb caràcter general reconeix l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.
  
Els treballs, sense firmar, aniran acompanyats del corresponent butlletí triple d'inscripció el model del qual s'adjunta en l'annex II. La part superior, al costat d'una fotocòpia del DNI i les dades personals hauran d'introduir-se en un sobre que rebrà un número de registre i quedarà en poder de la Direcció General de la Dona. La part central serà segellada i registrada i tornada al/a l'autor/a. La part inferior haurà de ser apegada per darrere de l'obra.
  
Quinta. Termini de presentació
  
El termini de presentació serà des de l'endemà de la publicació de l'Orde en el Diari Oficial de la Generalitat Valenciana, fins a les 14'00 hores del dia 7 de gener de 2004.
  
Sexta. Resolució del concurs
  
Per a la resolució del concurs es constituirà un jurat presidit per la directora general de la Dona, o persona en qui delegue i integrat per quatre vocals i un secretari/a, el procés de designació del qual se expressa a continuació:
  
\* El degà de la Facultat de Belles Arts, o persona que delegue.
  
\* El sotssecretari/ària de Promoció Cultural, o persona que delegue.
  
\* Un/a representant de les galeries d'art designada per la directora general de la Dona.
  
\* Un crític d'art, designat per la directora general de la Dona.
  
\* Un/a funcionari/a de la Direcció General de la Dona que actuarà com a secretari/a del jurat, amb veu i sense vot.
  
La identitat dels membres del jurat es farà pública al tauler d'anuncis del mencionat centre directiu, abans de la formulació de la proposta de resolució.
  
El jurat examinarà els treballs presentats i d'acord amb el seu valor representatiu del significat del Dia Internacional de la Dona i la seua qualitat artística formularà la corresponent proposta de resolució de la convocatòria. El jurat podrà proposar que es deixe desert qualsevol dels premis.
  
D'acord amb la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria escau a la directora general de la Dona per delegació de la consellera de Benestar Social, amb veredicte vinculant previ del jurat.
  
La resolució del jurat podrà emetre's a partir del dia 15 de gener. En tot cas, la resolució de la convocatòria es farà pública abans del dia 8 de febrer de 2004.
  
La no resolució en el termini de les sol·licituds produirà efecte desestimatori d'elles.
  
Sèptima. Premis
  
Es concedirà un primer premi de 3.000 euros i dos accèssits de 1.200 euros cada un . L'import del premi estarà subjecte a la retenció del IRPF que marca la llei .
  
Octava. Exhibició dels cartells
  
Una selecció dels treballs presentats al concurs podran ser exposats al públic als locals de la Direcció General de la Dona si així s'estima convenient, en les dates que s'especificaren, sense necessitat d'autorització expressa dels autors respectius.
  
Novena. Drets sobre els cartells
  
Els cartells premiats seran cedits pels seus autors a la Direcció General de la Dona, la qual podrà fer d'ells l'ús que estime més convenient; reservant-se el dret de reproduir-los en el futur a mida natural o reduïda i distribuir-los, per a la qual cosa queda expressament autoritzada per tots els participants en el present concurs, sense necessitat cap d'autorització per part dels seus autors.
  
Els treballs no premiats podran ser retirats pels seus autors fins al 31 de març de 2004.
  
Deu. Obligacions dels beneficiaris
  
1ª. D'acord amb el que disposa l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, els beneficiaris, prèviament al cobrament dels premis i abans del seu atorgament, hauran d'acreditar que estan al corrent en les seues obligacions tributàries i amb la Seguretat Social.
  
Les obligacions i la forma d'acreditar-les són les regulades en els articles 13 a 16 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
2ª. Cedir el cartell, per mitjà de document escrit, a la Direcció General de la Dona, autoritzant l'esmentada Direcció General per temps il·limitat i en qualsevol àmbit territorial, per a l'exercici dels seus drets de reproducció i distribució.
  
Onze. Acceptació de les bases
  
La participació en el present concurs suposa la total acceptació de les presents bases.
  
Dotze. Publicitat
  
A les presents bases se'ls donarà publicitat per mitjà de la seua difusió en forma d'extracte, i si fóra possible, per mitjà de la inserció dels corresponents anuncis en els periòdics de màxima difusió de la Comunitat.
  
ANNEX II
  
CONCURS DE CARTELLS
  
8 DE MARÇ DE 2004
  
NÚM. REGISTRE
  
AUTORA
  
ADREÇA
  
CP
  
POBLACIÓ
  
TEL
  
DNI
  
TÍTOL DE L'OBRA
  
TÈCNICA
  
DIMENSIONS
  
(FITXA PER A LA DIRECCIÓ GENERAL DE LA DONA) ????????????????????????.
  
CONCURS DE CARTELLS
  
8 DE MARÇ DE 2004
  
NÚM. REGISTRE
  
AUTORA
  
ADREÇA
  
CP
  
POBLACIÓ
  
TEL
  
DNI
  
TÍTOL DE L'OBRA
  
TÈCNICA
  
DIMENSIONS
  
(RESGUARD PER A EL/L'AUTORA) ????????????????????????.
  
CONCURS DE CARTELLS
  
8 DE MARÇ DE 2004
  
NÚM. REGISTRE
  
TÍTOL DE L'OBRA
  
TÈCNICA
  
DIMENSIONS